बुलंदशहर। शहर में भी पिकनिक सेंटर खुलेगा। बुलंदशहर विकास प्राधिकरण (बीडीए) ने इसके लिए कवायद तेज कर दी है। वलीपुरा नहर के पास जमीन को चिन्हित किया गया है। निकाय चुनाव के बाद निर्माण कार्य शुरू कर दिया जाएगा। इसमें बच्चों के खेलने से लेकर बुजुर्गों के लिए विश्राम गृह तक बनाया जाएगा। पिकनिक सेंटर में पार्क तथा हरी घास, फूलदार पौधे आदि की व्यवस्था होगी। पिकनिक सेंटर में एक छोटा बंबा भी बनाया जाएगा।